भारत के राष्ट्रपति
भारत के राष्ट्रपति नई दिल्ली स्थित राष्ट्रपति भवन में रहते हैं, जिसे रायसीना हिल के नाम से भी जाना जाता है। राष्ट्रपति अधिकतम कितनी भी बार पद पर रह सकते हैं इसकी कोई सीमा तय नहीं है। अब तक केवल पहले राष्ट्रपति राजेन्द्र प्रसाद ने ही इस पद पर दो बार अपना कार्यकाल पूरा किया है।
राष्ट्रपति के अंगरक्षक
राष्ट्रपति के अंगरक्षक भारतीय सेना का एक घुड़सवार रेजिमेंट है। यह भारतीय सेना की इकाइयों की पूर्वता के क्रम में सबसे वरिष्ठ है। राष्ट्रपति के अंगरक्षक की प्राथमिक भूमिका भारत के राष्ट्रपति को बचाना और उनकी रक्षा करना है। यही वजह है कि रेजिमेंट भारत के नई दिल्ली में राष्ट्रपति भवन में स्थित है। यह राष्ट्रपति भवन में समारोहों के लिए घुड़सवार इकाई के रुप में और युद्ध में बीटीआर-80 वाहनों के साथ सुसज्जित होते हैं। रेजिमेंट को पैराट्रूपर्स के रूप में भी प्रशिक्षित किया जाता है और पथप्रदर्शक की भूमिका में हवाई हमलों का नेतृत्व करने की उम्मीद की जाती है। यह रेजिमेंट 15 अगस्त और 26 जनवरी तथा अन्य राष्ट्रीय समारोह मे सभी भारतीय रेजिमेंट मे सबसे आगे खडी होती है। इस रेजिमेंट मे सैनिक केवल हिंदू जाट, सिख जाट और राजपूत इन तीन समुदायों मे से ही भर्ती किये जाते है और हर समुदाय मे से एक तिहाई सैनिकों की भर्ती होती है।